รัฐมนตรีว่าการกระทรวงทรัพยากรธรรมชาติและสิ่งแวดล้อม ระบุ ถึงเวลาต้องใช้ยาแรง แก้ PM 2.5 ขอสังคมอย่าดราม่า
รัฐมนตรีว่าการกระทรวงทรัพยากรธรรมชาติและสิ่งแวดล้อม ระบุ ถึงเวลาต้องใช้ยาแรง แก้ PM 2.5 ขอสังคมอย่าดราม่านายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า ในช่วงบ่ายวันนี้ ปลัดกระทรวงทรัพยากรธรรมชาติและสิ่งแวดล้อม จะเป็นประธานการประชุมคณะกรรมการควบคุมมลพิษ เพื่อพิจารณาออกมาตรการเข้มงวด หรือยาแรง แก้ไขปัญหาฝุ่นละอองขนาดเล็ก PM 2.5 เกินค่ามาตรฐาน ในหลายพื้นที่ ซึ่งสาเหตุส่วนใหญ่กว่าร้อยละ 72 มาจากยานพาหนะ ที่เหลือส่วนใหญ่มาจากภาคอุตสาหกรรม พร้อมถามกลับสังคมจะยอมรับได้หรือไม่ หากรัฐบาลออกมาตรการเข้มงวด และจะไม่มีกระแสวิจารณ์ในแง่ลบ หรือต่อต้าน ดังเช่น การรณรงค์ลดการใช้ถุงพลาสติกที่ผ่านมาและเมื่อได้ข้อสรุปการประชุมในบ่ายวันนี้ จะนำเข้าเสนอต่อที่ประชุมคณะกรรมการสิ่งแวดล้อมแห่งชาติและที่ประชุมคณะรัฐมนตรีสัญจร ที่จังหวัดนราธิวาสในสัปดาห์หน้า